Hydrotermisk væld

Et hydrotermisk væld eller et hydrotermisk kildevæld er en sprække i en planets havbund fra hvilken geotermisk opvarmet vand strømmer ud - ofte skoldende varmt. Opløst i kildevældets vand er der en lang række ioner, kemiske forbinderser, spormineraler og luftarter (se billedet). Hydrotermiske væld findes almindeligvis nær vulkansk aktive zoner, områder hvor tektoniske plader bevæger sig fra hinanden, oceaniske bassiner og hotspots.

Både ved hydrotermiske væld på landjorden og i havene findes der righoldige biologiske miljøer med mange ekstremofile organismer. Forskere anser undersøiske hydrotermiske væld for det mest sandsynlige miljø for det første liv på Jorden.

Aktive hydrotermiske væld menes også at eksistere på Jupiters måne Europa og Saturns måne Enceladus, og man spekulerer på, om hydrotermiske væld har eksisteret i tidernes morgen på Mars.

Kildevæld på Jordens overflade 

Hydrotermiske væld på Jordens overflade kaldes for varme kilder, fumaroler og gejsere.

Undersøiske termiske kildevæld 

Undersøiske termiske kildevæld findes på alle dybder i havene, også dybt i oceanerne, på en dybde hvor der intet sollys eller oxygen er til at understøtte liv med fotosyntese og ånding. Men alligevel findes der et rigt liv her, helt ulig det liv der ellers findes på Jordens overflade. Livet her er betinget af tilstedeværelsen af kemikalierne og varmen i det undersøiske væld. Kemosyntetiske bakterier og arkæer udgør starten af fødekæder der understøtter forskellige organismer, herunder gigantiske rørorme, muslinger, gastropoder og rejer.

Dannelsen af peptider katalyseret af carbonylsulfid, COS, og metalioner i vulkanske miljøer ved hydrotermiske væld kan have været første trin på vej til at danne proteiner til de første levende organismer for omkring 4 milliarder år siden.

Lokes slot 

"Lokes slot" er et hydrotermisk væld i det nordlige atlanterhav, der er blevet berømt i 2017 som findested for en ganske speciel arkæ, en organisme kaldet Lokiarchaea, den første Asgårdarchaea, en archæ med mange gener til fælles med eukaryoter.

Aurora hydrothermal vent field 

“Aurora hydrothermal vent field” er et område nord for Grønland, som anses for mest at ligne forholdene på de isdækkede måner Enceladus og Europa.

Se også 

 Boblerev
 Cold seep

Eksterne henvisninger 

 Ocean Explorer (www.oceanexplorer.noaa.gov) – Public outreach site for explorations sponsored by the Office of Ocean Exploration.
 NOAA, Ocean Explorer Gallery, Submarine Ring of Fire 2006 Gallery, Submarine Ring of Fire 2004 Gallery – A rich collection of images, video, audio and podcast.
 NOAA, Ocean Explorer YouTube Channel
 Submarine Ring of Fire, Mariana Arc – Explore the volcanoes of the Mariana Arc, Submarine Ring of Fire.
 Hydrothermal Vent Systems Information from the Deep Ocean Exploration Institute , Woods Hole Oceanographic Institution
 Glyn Ford and Jonathan Simnett, Silver from the Sea, September/October 1982, Volume 33, Number 5, Saudi Aramco World Accessed 17 October 2005
 Ballard, Robert D., 2000, The Eternal Darkness, Princeton University Press.
 http://www.botos.com/marine/vents01.html#body_4
 Anaerobic respiration on tellurate and other metalloids in bacteria from hydrothermal vent fields in the eastern pacific ocean 

Vulkanisme
Økologi